《秦从川重建观鹅亭例赠》
明代·邓仪

缅想风流王右军，操觚终日对鹅群。千年旧迹几兴废，徒使游人慨夕曛。

怀古读推川上叟，鼎新重勒壁间文。落成更嘱林僧守，不遣山阴道士闻。

作者简介：邓仪，字文度，尝自号为山子，故名其斋曰进往以字励，晚更骆泾山人，又自称濠南圃，明无锡人，隐逸不仕，以山人为称。